CELEX: 32019R1586
Language: hu
Date: 2019-09-26 00:00:00
Title: A Tanács (EU) 2019/1586 végrehajtási rendelete (2019. szeptember 26.) a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról

27.9.2019   
               
               
                  HU
               
               
                  Az Európai Unió Hivatalos Lapja
               
               
                  L 248/1
               
            
         A TANÁCS (EU) 2019/1586 VÉGREHAJTÁSI RENDELETE
         (2019. szeptember 26.)
         a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a venezuelai helyzetre tekintettel hozott korlátozó intézkedésekről szóló, 2017. november 13-i (EU) 2017/2063 tanácsi rendeletre (1) és különösen annak 17. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. november 13-án elfogadta az (EU) 2017/2063 rendeletet.
                  
               
                     (2)
                  
                  
                     A főképviselő 2019. július 16-án az Unió nevében nyilatkozatot adott ki, amelyben kijelentette, hogy a venezuelai politikai válság és gazdasági összeomlás továbbra is súlyos következményekkel jár a lakosság számára, amit jól szemléltet, hogy 4 millióan menekültek el Venezuelából, továbbá hogy a válság egyúttal a térség egészének stabilitását is jelentősen veszélyezteti.
                  
               
                     (3)
                  
                  
                     A nyilatkozat kiemelte azt is, hogy az ENSZ emberi jogi főbiztosa a nemsokkal korábban közzétett jelentésében (a továbbiakban: a jelentés) egyértelműen és részletesen megerősítette, hogy Venezuelában kiterjedt és súlyos emberi jogi jogsértéseket követnek el, gyengül a jogállamiság, a demokratikus intézmények pedig leépülnek. A főképviselő ezenfelül kitért arra is, hogy Acosta Arévalo kapitánynak a venezuelai biztonsági erők általi fogva tartása során bekövetkezett halála egyértelműen példázza az emberi jogi helyzet folyamatos romlását.
                  
               
                     (4)
                  
                  
                     Az Unió határozottan egyetértett a jelentés megállapításaival, és felszólította a venezuelai rezsimet, hogy haladéktalanul vessen véget az emberi jogok széles körben tapasztalható megsértésének, valamint teljeskörűen működjön együtt az ENSZ Emberi Jogi Főbiztosának Hivatalával és az ENSZ különleges eljárásaival a jelentésben foglalt ajánlások végrehajtása érdekében. Az Unió jelezte azt is, hogy kész lépéseket tenni annak érdekében, hogy célzott intézkedéseket hozzon a biztonsági erők azon tagjaival szemben, akik kínzásokban és az emberi jogok megsértésének más súlyos formáiban vesznek részt.
                  
               
                     (5)
                  
                  
                     Tekintettel a Venezuelában továbbra is fennálló, az ENSZ emberi jogi főbiztosának jelentésében is leírt súlyos helyzetre, valamint a venezuelai biztonsági erők és hírszerzési szervek egyes részeit a rezsim támogatása céljából elkövetett, egyebek mellett a kínzást is magukban foglaló súlyos emberi jogi jogsértések miatt terhelő felelősségre, hét személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek az (EU) 2017/2063 rendelet IV. mellékletében foglalt jegyzékébe.
                  
               
                     (6)
                  
                  
                     Az (EU) 2017/2063 rendelet IV. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/2063 rendelet IV. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2019. szeptember 26-án.
            
               
                  a Tanács részéről
               
               
                  az elnök
               
               T. HARAKKA
            
         
         
            (1)  HL L 295., 2017.11.14., 21. o.
         
      
      
         
            MELLÉKLET
            A természetes és jogi személyeknek, szervezeteknek és szerveknek az (EU) 2017/2063 rendelet IV. mellékletében foglalt jegyzéke a következő személyekkel egészül ki:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel dátuma
                        
                     
                           „19.
                        
                        
                           Nestor Blanco Hurtado
                        
                        
                           Születési ideje: 1982. szeptember 26.
                           Személyazonosító igazolvány száma: V-15222057
                           Neme: férfi
                        
                        
                           A venezuelai nemzeti gárda (GNB) őrnagya, legkésőbb 2017 decembere óta a katonai kémelhárítási főigazgatóság (Dirección General de Contrainteligencia Militar [DGCIM]) tisztviselői mellett tevékenykedett. Súlyos emberi jogi jogsértésekért, többek között kínzásért, túlzott erőszak alkalmazásáért és a DGCIM létesítményeiben fogva tartottakkal szembeni rossz bánásmódért felelős.
                        
                        
                           2019.9.27.
                        
                     
                           20.
                        
                        
                           Rafael Ramon Blanco Marrero
                        
                        
                           Születési ideje: 1968. február 28.
                           Személyazonosító igazolvány száma: V-6250588
                           Neme: férfi
                        
                        
                           Legkésőbb 2018 decemberétől a katonai kémelhárítási főigazgatóság (Dirección General de Contrainteligencia Militar [DGCIM]) igazgatóhelyettese és 2019. július 5. óta a venezuelai nemzeti hadsereg hadosztályának tábornoka. Súlyos emberi jogi jogsértésekért – többek között kínzásért, túlzott erőszak alkalmazásáért és a DGCIM létesítményeiben fogva tartottakkal szembeni rossz bánásmódért – felelős, amelyet az irányítása alatt álló DGCIM-tisztviselők követtek el. Kapcsolatba hozható Acosta kapitány halálával.
                        
                        
                           2019.9.27.
                        
                     
                           21.
                        
                        
                           Carlos Calderon
                        
                        
                           Neme: férfi
                        
                        
                           A venezuelai nemzeti hírszerző szolgálat (SEBIN) magas rangú (biztosként, igazgatóként és főigazgatóként említett) tisztségviselője. Súlyos emberi jogi jogsértésekért, többek között kínzásért, túlzott erőszak alkalmazásáért és a SEBIN létesítményeiben fogva tartottakkal szembeni rossz bánásmódért felelős. Konkrétabban, részt vett a SEBIN El Helicoide börtönében fogva tartott személyek kínzásában és velük szemben kegyetlen, embertelen és megalázó bánásmód alkalmazásában, illetve felelősség terheli ezen cselekményekért.
                        
                        
                           2019.9.27.
                        
                     
                           22.
                        
                        
                           Alexis Enrique Escalona Marrero
                        
                        
                           Születési ideje: 1962. október 12.
                           Neme: férfi
                        
                        
                           A szervezett bűnözéssel és a terrorizmusfinanszírozással szembeni küzdelemért felelős nemzeti hivatal (ONDOFT) vezető tisztviselője. 2014 és 2017 között a nemzeti zsarolás- és emberrablás-ellenes parancsnokság (Comando Nacional Antiextorsión y Secuestro (CONAS) országos parancsnoka volt. Súlyos emberi jogi jogsértésekért, többek között kínzásért, túlzott erőszak alkalmazásáért és fogvatartottakkal szembeni rossz bánásmódért felelős, amelyet irányítása alatt álló CONAS-tagok követtek el. Felelős emellett a civil társadalom elnyomásáért, amelyet parancsnoksága alatt álló CONAS-tagok követtek el.
                        
                        
                           2019.9.27.
                        
                     
                           23.
                        
                        
                           Rafael Antonio Franco Quintero
                        
                        
                           Születési ideje: 1973. október 14.
                           Személyazonosító igazolvány száma: V-11311672
                           Neme: férfi
                        
                        
                           A venezuelai nemzeti hírszerző szolgálat (SEBIN) ügynöke. Legkésőbb 2017 és 2018 decembere között a katonai kémelhárítási főigazgatóság (Dirección General de Contrainteligencia Militar [DGCIM]) nyomozati osztályának vezetője. Súlyos emberi jogi jogsértésekért, többek között kínzásért, túlzott erőszak alkalmazásáért és a DGCIM létesítményeiben fogva tartottak bántalmazásáért felelős, amelyet irányítása alatt álló DGCIM-tagok követtek el. Felelős emellett a civil társadalom és a demokratikus ellenzék elnyomásáért, amelyet irányítása alatt álló DGCIM-tagok követtek el. Kapcsolatba hozható Acosta kapitány halálával.
                        
                        
                           2019.9.27.
                        
                     
                           24.
                        
                        
                           Alexander Enrique Granko Arteaga
                        
                        
                           Születési ideje: 1981. március 25.
                           Személyazonosító igazolvány száma: V-14970215
                           Neme: férfi
                        
                        
                           A katonai kémelhárítási főigazgatóság (Dirección General de Contrainteligencia Militar [DGCIM]) különleges ügyekkel foglalkozó osztályának (DAE) vezetője (igazgatója). Súlyos emberi jogi jogsértésekért, többek között kínzásért, halált és sérülést okozó túlzott erőszak alkalmazásáért és a DGCIM létesítményeiben fogva tartottak bántalmazásáért felelős, amelyet ő maga, illetve az irányítása alatt álló tisztviselők követtek el. Felelős emellett a civil társadalom elnyomásáért, amelyet parancsnoksága alatt álló DGCIM-tagok követtek el, továbbá személyesen is részt vett ilyen elnyomásban. Kapcsolatba hozható Acosta kapitány halálával.
                        
                        
                           2019.9.27.
                        
                     
                           25.
                        
                        
                           Hannover Esteban Guerrero Mijares
                        
                        
                           Születési ideje: 1971. január 14.
                           Neme: férfi
                        
                        
                           Legkésőbb 2019 áprilisától 2019 augusztusáig a katonai kémelhárítási főigazgatóság (Dirección General de Contrainteligencia Militar [DGCIM]) nyomozati osztályának vezetője. A nyomozati osztály vezetőjeként felügyelete alá tartozott a boleitai DGCIM-létesítmény. Súlyos emberi jogi jogsértésekért, többek között kínzásért, túlzott erőszak alkalmazásáért és fogvatartottak bántalmazásáért felelős, amelyet ő maga, illetve az irányítása alatt álló tisztviselők követtek el, különösen Boleitában. Kapcsolatba hozható Acosta kapitány halálával.
                        
                        
                           2019.9.27.”